Ερισούμ Α΄

Ο Ερισούμ Α΄ (σύμφωνα με επιγραφές των επόμενων διαδόχων του εμφανίζεται ως "Με-ρι-σου" ή "επιθυμητός"), γιος το Ιλού-Σούμα ήταν σύμφωνα με τον κατάλογπο των βασιλέων της Ασσυρίας ο 33ος βασιλιάς της Ασσυρίας (1174 π.Χ. - 1935 π.Χ.). Η βασιλεία του κράτησε περίπου 40 χρόνια, σύμφωνα με το ένα αντίγραφο των καταλόγων βασίλευσε μόνο 30 αλλά νέα ευρήματα με πινακίδες που βρέθηκαν στο Κουλτεπέ επιβεβαίωσαν την επέκταση της βασιλείας του στα 40. Οι τίτλοι που χρησιμοποιούσε ήταν "ο Ασσούρ είναι ο βασιλιάς και ο Ερισούμ ο αντιβασιλέας του" ή "βοσκός του Ασσούρ", στην αρχαιότερη Ασσυριακή περίοδο ο ίδιος ο θεός Ασσούρ είχε την εξουσία στο ανώτατο ιερατείο και τις επιφανείς οικογένειες της πόλης. Ο Κατάλογος των Ασσυρίων βασιλέων επιβεβαιώνει ότι ανάμεσα στους προκατόχους του υπήρχαν έξι βασιλείς που "έχουν επιβεβαιωθεί από τις επιγραφές αλλά δεν βρέθηκαν τα ονόματα τους".
Οι εμπορικές οικογένειες της Ασσούρ είχαν ιδρύσει πολλούς βασικούς σταθμούς στην Ανατολή με στόχο να ελέγξουν τους εμπορικούς δρόμους γνωστούς σαν "καρούμς", την Κανές, την Χαττούσα, ο συνολικός αριθμός των "καρούμς" και των δορυφόρων τους ήταν 80. Τα βασικά προιόντα εμπορίου ήταν το Ύφασμα, το Λάπις λάζουλι, ο Σίδηρος, το Αντιμόνιο, ο Χαλκός, το Κρατέρωμα, το Μαλλί και ο Άργυρος. 

Οι 23.000 πινακίδες που βρέθηκαν στο Κανές καλύπτουν μια περίοδο 129 ετών από το 30ο έτος της βασιλείας του Ερισούμ Α΄ μέχρι την εποχή του Πουζούρ-Ασσούρ Β΄ ή του Ναράμ-Σιν της Ασσυρίας. Οι επιγραφές που ανακαλύφτηκαν το 1948 περιλαμβάνουν και δύο αντίγραφα της βασιλείας του Ερισούμ Α΄, περιγράφουν τον τρόπο απονομής της δικαιοσύνης και το δικαίωμα του κατηγορούμενου να έχει στην κατοχή του έναν συνήγορο. Ακολουθώντας το παράδειγμα του πατέρα του ο Ερισούμ Α΄ ξεκίνησε μια μεγάλη σειρά από φοροαπαλαγές, ο ιστορικός Μίχαελ Χάντσον (γεν. το 1939) καταγράφει απαλλαγές χρεών που έπρεπε να πληρωθούν σε ασήμι, χρυσό, σίδερο, μαλλί και άλλα υλικά. Αυτές παρουσιάζονται σε μια επιγραφή από κομμένο τμήμα αλάβαστρου πεπιεσμένο στο κέντρο σε σχήμα που φαινόταν σαν κοίλωμα πόρτας. Οι αμέτρητες επιγραφές καταγράφουν τα αμέτρητα μεγάλα έργα που προχώρησε ο Ερισούμ Α΄ όπως τον ναό του θεού Ασσούρ και άλλων θεοτήτων όπως η Ινάννα και ο Αδάδ. Μια άλλη μεγάλη κατασκευή ήταν η επέκταση των τειχών καθαρίζοντας την περιοχή ανάμεσα στην "Πύλη των προβάτων" και την "Πύλη του Λαού", ο ίδιος δήλωνε υπερήφανος επειδή "ξεπέρασε σε έργα τον πατέρα του". Τα έργα του Ερισούμ Α΄ απομνημονεύουν στις επιγραφές τους μετέπειτα βασιλείς της Ασσυρίας όπως ο Σαμσί-Αντάντ Α΄ και ο Σαλμανασέρ Α΄. Ο Σαλμανασέρ Α΄ σημειώνει ότι ανάμεσα στον Ερισούμ Α΄ και τον Σαμσί-Αντάντ Α΄ πέρασαν 159 χρόνια, ακολούθησαν άλλα 580 χρόνια μέχρι την βασιλεία του ίδιου του Σαλμανασέρ Α΄ που καταστράφηκε ο ναός από φωτιά.

Παραπομπές

Πηγές

A. K. Grayson (1972). Assyrian Royal Inscriptions, Volume 1. Otto Harrassowitz. 
K. R. Veenhof (2003). The Old Assyrian List of Year Eponyms from Karum Kanish and its Chronological Implications. Turkish Historical Society. 
E. Frahm (1998). K. Radner (ed.). The Prosopography of the Neo-Assyrian Empire, Volume 1, Part II: A. The Neo-Assyrian Text Corpus Project. 
I. J. Gelb (1954). "Two Assyrian King Lists". Journal of Near Eastern Studies. VIII (4): 213
Klaas R. Veenhof, Jesper Eidem (2008). Mesopotamia: the Old Assyrian period. Vandenhoeck & Ruprecht. 
J. E. Reade (2001). "A monument of Erišum I from Aššur". Revue d'assyriologie et d'archéologie orientale. 94 (2): 177–178

Βασιλείς της Ασσυρίας